CELEX: 32021D0844
Language: bg
Date: 2021-05-26 00:00:00
Title: Решение за изпълнение (ЕС) 2021/844 на Комисията от 26 май 2021 година за прекратяване на антисубсидийната процедура по отношение на вноса на някои горещовалцовани плоски продукти от желязо, от нелегирани стомани или от други легирани стомани с произход от Турция

27.5.2021   
               
               
                  BG
               
               
                  Официален вестник на Европейския съюз
               
               
                  L 186/26
               
            
         РЕШЕНИЕ ЗА ИЗПЪЛНЕНИЕ (ЕС) 2021/844 НА КОМИСИЯТА
         от 26 май 2021 година
         за прекратяване на антисубсидийната процедура по отношение на вноса на някои горещовалцовани плоски продукти от желязо, от нелегирани стомани или от други легирани стомани с произход от Турция
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1037 на Европейския парламент и на Съвета от 8 юни 2016 г. относно защитата срещу субсидиран внос от държави, които не са членки на Европейския съюз (1), и по-специално член 14, параграф 1 от него,
         като има предвид, че:
         1.   ПРОЦЕДУРА
         
         
                     (1)
                  
                  
                     На 12 юни 2020 г. Европейската комисия („Комисията“) започна антисубсидийно разследване по отношение на вноса на някои горещовалцовани плоски продукти от желязо, от нелегирани стомани или от други легирани стомани („продукта, предмет на разследването“) с произход от Турция. Комисията публикува известие за започване на процедура в Официален вестник на Европейския съюз („известието за започване“) (2).
                  
               
                     (2)
                  
                  
                     Продуктът, предмет на разследването, са някои плосковалцовани продукти от желязо, от нелегирани стомани или от други легирани стомани, дори на рулони (включително нарязани на определени дължини продукти и тесни ленти), само горещовалцовани, неплакирани, нито покрити, с произход от Турция.
                     В обхвата на разследването не са включени следните продукти:
                     
                                 —
                              
                              
                                 продукти от неръждаеми стомани и от силициеви електротехнически (магнитни) стомани със зърнесто ориентирани структури;
                              
                           
                                 —
                              
                              
                                 продукти от инструментални стомани и от бързорежещи стомани;
                              
                           
                                 —
                              
                              
                                 продукти, ненавити, без релефни мотиви, с дебелина, превишаваща 10 mm, и с широчина 600 mm или повече; и
                              
                           
                                 —
                              
                              
                                 продукти, ненавити, без релефни мотиви, с дебелина 4,75 mm или повече, но непревишаваща 10 mm, и с широчина 2 050 mm или повече.
                              
                           
               
                     (3)
                  
                  
                     Разследването бе започнато вследствие на жалба, подадена от Европейското сдружение на производителите на стомана („Eurofer“ или „жалбоподателя“) от името на производители, които представляват над 25 % от общото производство в Съюза на продукта, предмет на разследването. В жалбата се съдържаха достатъчно доказателства за субсидиране и за произтичаща от него вреда, които да дадат основание за започване на разследването.
                  
               
                     (4)
                  
                  
                     В известието за започване Комисията прикани заинтересованите страни да се свържат с нея, за да вземат участие в разследването. Освен това Комисията изрично информира жалбоподателите, другите известни производители от Съюза, известните производители износители и съответните органи на Турция, известните вносители, доставчиците и ползвателите, търговците, както и сдруженията, за които е известно, че са засегнати, за започването на разследването и ги прикани да вземат участие.
                  
               
                     (5)
                  
                  
                     Всички заинтересовани страни имаха възможност да представят коментари относно започването на разследването и да поискат да бъдат изслушани от Комисията и/или от служителя по изслушванията при търговските процедури в определения в известието за започване срок.
                  
               2.   Оттегляне на жалбата и прекратяване на процедурата
         
         
                     (6)
                  
                  
                     На 24 март 2021 г. жалбоподателят уведоми Комисията, че оттегля жалбата си.
                  
               
                     (7)
                  
                  
                     Съгласно член 14, параграф 1 от Регламент (ЕС) 2016/1037 ако жалбата бъде оттеглена, процедурата може да бъде прекратена, освен когато прекратяването не е в интерес на Съюза.
                  
               
                     (8)
                  
                  
                     При разследването не бяха установени съображения, които да сочат, че продължаването на процедурата е в интерес на Съюза.
                  
               
                     (9)
                  
                  
                     Поради това Комисията стигна до заключението, че антисубсидийната процедура по отношение на вноса на някои горещовалцовани плоски продукти от желязо, от нелегирани стомани или от други легирани стомани с произход от Турция следва да бъде прекратена без налагане на мерки.
                  
               
                     (10)
                  
                  
                     Заинтересованите страни бяха съответно информирани и им беше предоставена възможност да представят коментари. Не бяха получени коментари.
                  
               
                     (11)
                  
                  
                     Решението е в съответствие със становището на комитета, създаден съгласно член 15, параграф 1 от Регламент (ЕС) 2016/1036 на Европейския парламент и на Съвета (3),
                  
               ПРИЕ НАСТОЯЩОТО РЕШЕНИЕ:
         
            Член 1
            Антисубсидийната процедура по отношение на вноса на някои плосковалцовани продукти от желязо, от нелегирани стомани или от други легирани стомани, дори на рулони (включително нарязани на определени дължини продукти и тесни ленти), само горещовалцовани, неплакирани, нито покрити, понастоящем класирани в кодове по КН 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10 (код по ТАРИК 7225191090), 7225 30 90, ex 7225 40 60 (код по ТАРИК 7225406090), 7225 40 90, ex 7226 19 10 (код по ТАРИК 7226191090), 7226 91 91 и 7226 91 99 и с произход от Турция, се прекратява.
         
         
            Член 2
            Настоящото решение влиза в сила в деня след деня на публикуването му в Официален вестник на Европейския съюз.
            
         
         
            Съставено в Брюксел на 26 май 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 176, 30.6.2016 г., стр. 55.
         
            (2)  Известие за започване на антисубсидийна процедура по отношение на вноса на някои горещовалцовани плоски продукти от желязо, от нелегирани стомани или от други легирани стомани с произход от Турция (ОВ C 197, 12.6.2020 г., стр. 4).
         
            (3)  Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (ОВ L 176, 30.6.2016 г., стр. 21).